רפאל מרדכי יהושע שאול

הרב רפאל מרדכי יהושע שאול היה רב, פרשן ודרשן באזמיר ובירושלים. מחבר ספר דובר מישרים על הרמב"ם.

 תולדותיו 
נולד לרבי אברהם שאול. תלמידו של הרב רפאל אשכנזי וגיסו של הרב דוד מורדוך. נישא לרבקה ריינה וירא שהייתה מטפלת בבעלה כדי שיוכל ללמוד והקפידה לשמשו אף על פי שהיו בבית משרתים.דובר מישרים, התנצלות המגיה היה ענו מאוד עד שהיה משים עצמו כמי שאינו. היה נותן צדקה לכל דורש, לעיתים כהלוואה. מימי ילדותו עד סוף ימיו סבל מייסורים קשים ומרים שהקשו עליו ללמוד, ובני דורו מספרים על שקידתו העצומה בלימוד התורה למרות קושי זה.מראה הגדול, דרוש י"ב

הוריו עלו לארץ ישראל והתיישבו בירושלים. בשנת התקמ"ט או התק"ן נפטר אביו, והרב רפאל דרש עליו הספד בירושלים בתשלום שנתו.דרכי מישרים, דרוש ז', להספד

בשנת התקמ"ה נפטר הרב חיים, חמיו, שעלה כמו הוריו של הרב, לארץ ישראל והתיישב בצפת.דרכי מישרים, דרוש ח' להספד

נפטר בעודו צעיר בימים בר"ח טבת תקס"ט (1809).

בניו של הרב הם רבי אברהם, שהגיה והוציא לאור את ספר אביו, והערות ממנו על דברי אביו מופיעות בספר. הגביר חיים יעקב שאול, כלב שאול.

 ספרו 
ספר דובר מישרים (שאלוניקי תקפ"ח) - חידושים על הרמב"ם, ליקוטים על הש"ס, חידושים וציונים על הש"ס ובסופו קונטרס דרושים בשם דרכי מישרים ובו ארבעה דרושים לנישואין - האחרון הוא דרוש מבן רבינו הרב אברהם לכבוד נישואי אחיו, כלב. תשעה דרושים להספד, והאחרון ביניהם הוא דרוש לרבי אברהם על רבינו. נלוו לספר חידושים מהרב דוד מורדוך, גיס המחבר. לספר הסכמה מרבני שאלוניקי. שם הספר מכיל ר"ת בהיפוך אותיות של המחבר: מישרי"ם - מעשה ידי רפאל מרדכי יהושע שאול. מהדורה חדשה (ירושלים תש"פ) של הספר יצאה במסגרת מפעל אוסף מפרשי הרמב"ם.

 לקריאה נוספת 
 אנציקלופדיה לחכמי טורקיה, עמ' 530–531

 הערות שוליים 

קטגוריה:רבנים טורקים
קטגוריה:רבנים ספרדיים
קטגוריה:איזמיר: רבנים
קטגוריה:מחברי ספרות תורנית
קטגוריה:מחברי ספרי דרוש
קטגוריה:רבנים: אחרונים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:נפטרים ב-1809